Cijene nafte će i dalje rasti
Nesigurnosti cijena doprinose i neredi u Bahreinu, Siriji i Jemenu, kao i špekulacije o povećavanju potražnje na globalnom nivou.
Cijene sirove nafte rastu i dalje, a eksperti za energiju brinu o efektu borbi izmedju pobunjeničkih i vladinih snaga u Libiji i novouvedene zone zabrane leta - na libijsku proizvodnju nafte. U libijskom naftnom terminalu Zwitina, sjeveroistočno od Bengazija, zapaljene cisterne za gorivo odslikavaju oštećenja u libijskoj naftnoj proizvodnji, koja je sa oko 1,6 miliona barela dnevno spala na manje od 400 hiljada. Shukri Ghanam, predsjednik Libijske Naftne Korporacije, kaže da njegova zemlja očajnički nastoji da nafta ponovo poteče kao i ranije: Poremećaj proizvodnje je rezultirao naglim skokom cijena nafte, a raste zabrinutost da bi se neredi mogli proširiti i na druge zemlje proizvodjače nafte na Srednjem Istoku. Štete izazvane zemljotresom i tsunamijem u Japanu samo još više stvaraju zabrinutost. Kriza oko nuklearne elektrane Fukushima izgleda da se stabilizuje, ali analitičari kažu da će Japan vjerovatno povećati uvoz nafte i gasa kako bi nadoknadio gubitak energije iz oštećenih nuklearnih postrojenja. Oliver Roth, marketinški strateg u Close Seydler Banci: Kao rezultat toga, cijene nafte ostaju krajnje neuravnotežene. Jan Randolph iz firme IHS Global Insight očekuje da se trend rasta cijena održi: Eksperti kažu da će cijena nafte u narednim mjesecima vjerovatno stići do 120 dolara po barelu. Ekonomisti kažu da to direktno vodi do skuplje hrane i benzina - što je novi pritisak na ionako slab globalni oporavak.